
РЕПУБЛИКА СРБИЈА
КОМИСИЈА ЗА АКРЕДИТАЦИЈУ ИПРОВЕРУ КВАЛИТЕТА
Број:612-00-00863/2017-06
21.04.2017. године
Б е о г р а д
	



[bookmark: _GoBack]На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10, 93/12, 99/14, 45/15, 68/15) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25,101/12-I-26, 13/14), Комисија за акредитацију и проверу квалитета, на седници одржаној 21.04.2017. године, донела је

О Д Л У К У
[bookmark: OLE_LINK17][bookmark: OLE_LINK22]о акредитацији студијског програма

[bookmark: OLE_LINK18][bookmark: OLE_LINK19]Утврђује се да ДРЖАВНИ УНИВЕРЗИТЕТ У НОВОМ ПАЗАРУ са    седиштем у улици Вука Караџића бб, Нови Пазар, ПИБ: 104682222, Матични број: 17663640,  испуњава прописане стандарде за акредитацију студијског програма    ОАС4 - ПОСЛОВНА ИНФОРМАТИКА у оквиру поља друштвено-хуманистичких наука и то за 40 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
[bookmark: OLE_LINK3][bookmark: OLE_LINK6]Високошколскa установа ДРЖАВНИ УНИВЕРЗИТЕТ У НОВОМ ПАЗАРУ    са седиштем у улици Вука Караџића бб, Нови Пазар, је дана 31.03.2017. године поднела захтев за акредитацију студијског програма ОАС4 - ПОСЛОВНА ИНФОРМАТИКА у оквиру образовно-научног поља друштвено-хуманистичких наука под бројем         612-00-00863/2017-06. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25,101/12-I-26, 13/14).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
[bookmark: OLE_LINK10][bookmark: OLE_LINK16]Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе ДРЖАВНИ УНИВЕРЗИТЕТ У НОВОМ ПАЗАРУ и предлог одлуке, достављени су Комисији за акредитацију и проверу квалитета.
Стандард 1 Структура студијског програма

Студијски програм садржи све Законом и Стандардом 1 предвиђене елементе, експлицитно је  наведен стручни назив, према Закону и да завршетком студија студент стиче 240 ЕСПБ, а притом траје 4 школске године (8 семестара). Програм је прихваћен од стране Сената ДУНП (09.02.2017. године, Одлука бр. 350/17). Дат је Прилог1.1. - Публикација установе у штампаном или електронском облику - сајт установе www.np.ac.rs

Стандард 2Сврха студијског програма

Студијски програм омогућава студентима стицање теоријских и практичних знања о примени савремених информатичких капацитета у области рачуноводства, финансија, банкарства, менаџмента, организације, предузетништва, маркетинга, различитих видова електронског пословања и сл. Дат је Прилог1.1. - Публикација установе у штампаном или електронском облику - сајт установе www.np.ac.rs.

Стандард 3: Циљеви студијског програма

Јасно су назначени основни и специфични циљеви студијског програма за креативну примену најновијих техника рачунарства и информатике у економским областима. Циљеви реализације студијског програма су формулисани са аспекта друштва, оснивача и студената. Јасно су побројане и недвосмислено истакнуте компетенције и академске вештине које студенти стичу савладавањем овог студијског програма, а односе се на: пројектовање и имплементацију пословних информационих система, менаџмент у погледу реализације информационих система, оцену квалитета софтверских система, реализацију и одржавање различитих врста релевантних база података, администрацију рачунарских мрежа, послове у области веб дизајна, електронског пословања итд. Дат је Прилог1.1.- сајт установе: www.np.ac.rs

Стандард 4 Компетенције дипломираних студената

Опште компетенције студената, које студенти стичу савладавањем овог студијског програма су: инструменталне компетенције (способност анализе и синтезе, планирање и организовање, способност решавања проблема, вештине управљања информацијама); интерперсоналне компетенције (тимски рад, способност комуникације); системске компетенције (способност примене знања у пракси, прилагођавање новим ситуацијама, независност у раду, управљање пројектима и сл.). Сачињен је Додатак (допуна) дипломе, као саставни део студијског програма, са подацима о имаоцу, врсти и нивоу квалификација, структури предмета, просечној оцени и сл. 

Стандард 5 Курикулум

Табеларно је дат распоред предмета по семестрима и годинама студија, са фондом часова, ЕСПБ бодова, шифром предмета, ознаком,  и да ли је предмет обавезни или изборни.  Просечан број часова активне наставе на недељном нивоу 20.00  што је  минимум птедвиђен стандардом.  Број часова предавања у односу на укупан број часова активне износи 50%.
Сви предмети су једносеместрални и носе одговарајући број ЕСПБ који се обрачунава сходно оптерећењу студента. Спецификација предмета је дата у Табели 5.2. За сваки предмет дат је назив предмета са шифром, имена наставника, циљ, исход и садржај предмета, препоручена литература, методе извођења наставе, начин провере знања и оцењивања.   
Предмети су разврстаниу 4 групе: академско-опште образовни, теоријско-методолошки, научно-стручне и стручно-апликативни, и зступљени су са следећим процентима у односу на укупан број ЕСПБ бодова:15,6%,  19,2% ,  36,4%  и  28,8% респективно, што је  у оквирима препорученим у Стандарду 5. У структури студијског програма изборни предмети заступљени су са 20.4% у односу на укупан број ЕСПБ бодова из свих предмета, што јенешто  више од минимума предвиђеним Стандардом. 

Стандард 6  Квалитет, савременост и међународна усаглашеност студијског програма

Програм је целовит, свеобухватан и нуди савремена стручна знања из области пословне информатике. 
Студијски програм је усаглашен је са другим програмима на истој високошколској установи.
Студијски програм Пословна информатика је реалтивно усклађен са  одговарајућим студијским програмима у европском образовном простору. У приложеној документацији наведено је 6 високошколских установа из европског образовног простора (2 из Немачке, 2 из Мађарске, и по један из Пољске и Данске) са којима је студијски програм  релативно усаглашен:  Како се у опису стандарда наводи, усаглашеност је огледа у погледу услова уписа, трајања студија, наставног програма и садржаја, компетенције које студент на програму стиче. На основу приложених web адреса за неке универзитете није могуће пронаћи садржаје наставних програма на које се референцира подносилац захтева. 

Стандард 7 Упис студената

Уписне квоте за поједине студијске програме у уједињеном електронском обрасцу нису у складу са квотама за које је установа акредитована, што при овом нивоу оптерећања наставника и сарадника (4,5 и 7,9) и расположивим простором (5,1м2  по студенту) не представља проблем, али се сугерише установи да отклони овај недостатак у документацији, као и да податке из материјала за акредитацију повеже (линкује), ради једноставније контроле. 

Упис студената и услови уписа на овај студијски програм су јасно дефинисани. Планирани број студената за упис на овај студијски програм је 40 студената, што се уклапа у кадровске и просторне могућности ове институције. Дат је Прилог 7.1.- Конкурс за упис студената, Прилог 7.2. - Решење о именовању комисије за пријем студената; Прилог 7.3. - Услови уписа студената. У Табели 7.1. - истакнуто је: студенти ће бити уписани по добијању акредитације; и Табели 7.2.: Програм ће се тек реализовати..

Прилог 7.3. јасно дефинише знања, склоности и способности студената која одговарају карактеру студијског програма, као и услове и начин провера знања приликом уписа, сходно Статуту. Предвиђео је да се организује пријемни испит за упис студената.

Стандард 8 Оцењивање и напредовање студената

Систем ЕСПБ је постављен према оптерећењу студента и према јединственој методологији, сваки предмет има унапред одређени број ЕСПБ који студент остварује ако са успехом савлада предмет. Студенти се оцењују са максималним бројем поена 100, при чему је за оцену 6 потребно остварити најмање 55 поена, а за оцену 10 најмање 95 поена.

Планом рада на сваком предмету датом у предвиђено је континуирано праћење успешности студената у савлађивању предмета током наставе. По основу редовног похађања наставе, колоквијума, семинарског рада, самосталног рада, студент током наставе може да оствари до 40 бодова од могућих 100, што је усклађено са захтевом Стандарда 8, а на усменом испиту може остварити до 60 поена.

Стандард 9  Наставно особље

Према електронском формулару, 16 наставника је са пуним радним временом и 2 наставника са мање од 30% радног времена, по уговору. Испуњен је захтев Стандарда 9 да 70% наставе држе наставници са пуним радним временом, јер наставници са 100% радног времена изводе преко 95% наставе.

Према Табели 9.4. и електронском формулару институција има 14 сарадника са пуним радним временом и највећа оптерећеност је 9 часова. Број сарадника је довољан да покрије укупан број часова вежби. 

Квалификације наставног особља одговарају пољима и нивоу задужењаи документоване су референцама и подацима доступним јавности. Дата је Табела 9.1.- Научно стручне и уметничке квалификације наставника и задужења у настави, за све наставнике, као и Табела 9.2.-Листа наставника ангажованих на студијском програму, која је правилно попуњена и дат је редни број из ЕБП-ПУРС, што је учињено и за сараднике.Дати су изводи из појединачне пријаве за порезе и доприносе по одбитку, за све наставнике и сараднике.
Величини група за предавања и вежбе одговара Допуни стандарда за акредитацију студијских програма (Стандард 9), јер ће се уписати само 40 студената, па то одговара и за наставу и за вежбе по групама предмета.

На основу приложених картона наставника може се закључити да формалне квалификације наставника одговарају њиховим задужењима у настави. Један наставник (Ирма Дервишевић) није доставила  минимум од 5 референци. Нажалост, референце неких наставника су старије од 20 година, а један број наставника, према приложеним референцама, има радове само на конференцијама. 

Стандард 10 Организациона и материјална средства

На основу Табеле 10.1,  установа располаже са 3 амфитеатра са укупно 450 места и 60 учионица са 2000 места, библиотеку са читаоницом са 80 места.
На ДУНП постоји 48 наставничких кабинета са укупно 124 места.
Установа располаже са 4 рачунарске лабораторије са 67 рачунара опремљених одговарајућим  софтверским алатима. Опрема је намењена свим студентима у Установи, а не само студентима овог СП, па с обзиром на укупан број студената овај број рачунара је скроман. Достављен је Прилог 10.2 - Доказ о поседовању информационе технологије, интернет прикључака, итд.
У Табели 10.3 достављена је листа од 180 библиотечких јединица релевантних за СП за који је затражена акредитација.
Табеле 10.4  (Листа уџбеника  доступна студентима на студијском програму ) и 10.5 ( Покривеност обавезних предмета литературом (књигама, збиркама, практикумима.., које се налазе у библиотеци или их има у продаји) нису достављене. На основу других прилога и табела, може се закључити да Установа располаже одговарајућу уџбеничку литературу и друга учила неопходна за нормално одвијање наставе.

Стандард 11 Контрола квалитета

У саставу Комисије за квалитет укључени су као пуноправни чланови представници студената (1 студент, а потребан  је бар још један). У поступку провере квалитета студијског програма узимају се у обзир оцене студената кроз студентске анкете.

Поткомисија на основу увида у документацију установе и извештаја рецензената, утврдила је да студијски програмиспуњава стандарде у погледу квалитета, прописане Правилником о стандардима и поступку за акредитацију високошколских установа и студијских програма, предлаже Комисији да донесе решење о акредитацији.
Имајући у виду предлог поткомисије, заснован на испуњености стандардаза акредитацију студијског програмапрописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Kомисија за акредитацију и проверу квалитета, утврдила је да високошколска установа ДРЖАВНИ УНИВЕРЗИТЕТ У НОВОМ ПАЗАРУ за студијски програм ОАС4 - ПОСЛОВНА ИНФОРМАТИКА у оквиру образовно-научног поља друштвено-хуманистичких наука испуњава стандарде у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.







	Достављено:
- високошколској установи

[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21]ДРЖАВНИ УНИВЕРЗИТЕТ У НОВОМ ПАЗАРУ са седиштем у улици    Вука Караџића бб, Нови Пазар, ПИБ:104682222, Матични број: 17663640, испуниo је стандарде прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25,101/12-I-26, 13/14), за акредитацију студијског програма ОАС4 - ПОСЛОВНА ИНФОРМАТИКА у оквиру образовно-научног поља друштвено-хуманистичких наука и то за 40 студената у седишту.
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10, 93/12, 99/14, 45/15, 68/15).


	Достављено:
- високошколској установи
- архивиКАПК

